Israelmusthear - Na die Dood
E-Boek: Na die dood, wat dan?
Die hele lewe is een voorbereiding vir die dood.
In die midde van die lewe staan ons in die dood.
Koning Dawid het gesê:
“Daar is maar net een tree tussen my en die dood” - 1 Sam. 20:3.
Elke keer wanneer ons die sirene van die ambulans hoor word ons herinner aan die dood. Elke lykshuis, elke kerkhof, elke begrafnisstoet spreek tot ons van die laaste vyand, die dood - - - - ,
1 Korinthiërs 15:26;
- - - - - en waarsku ons dat ook vir ons, die meedoënlose maaier heel onverwags mag kom.
Dit maak nie saak wat ons doen nie, maar voor die wederkoms van Christus moet die dood die uiteindelike ondervinding van elkeen op aarde wees.
Dink daaraan, die wêreldbevolking vandag van oor die 3 Biljoen (Januarie 1968) sal daar oor 100jaar feitlik nie een meer oor wees nie. Hulle liggame sal dood en sonder gevoel wees, maar wat van hulle siele?
Wat sê die Woord van God?
Wat leer die Woord van God ons aangaande die toestand van die mens na die dood?
Die Bybel leer vir ons dat die mens se siel vir ewig sal voortbestaan in een van twee plekke, naamlik die Hemel of die Hel.
Verskil tussen die Fisiese en die Geestelike Natuur van die Mens
Die mens is nie net ‘n fisiese wese nie; in werklikheid is die mens in wese gees. Die Bybel leer vir ons baie duidelik dat die mens ‘n geestelike natuur het, wat heeltemal afsonderlik is van die liggaam waarin dit woon.
Job 32:8 sê;
Maar dit is die Gees in die mens en die asem van die Almagtige wat hulle verstandig maak.
Die “gees binne-in die mens” en die “mens” wat ons kan sien, is so verskillend van mekaar soos ‘n huis en die een wat daarin woon van mekaar verskil.
Vergelyk ook die volgende:
Net sy vlees aan hom voel pyn, en sy siel in hom treur.
1 Korinthiërs 2:11;
Want wie van die mense weet wat in ‘n mens is, behalwe die gees van die mens wat in hom is? So weet ook niemand wat in God is nie, behalwe die Gees van God.
1 Korinthiërs 6:20;
En die HERE God het die mens geformeer uit die stof van die aarde en in sy neus die asem van die lewe geblaas. So het dan die mens ‘n lewende siel geword.
Hier sien ons dat God eers die mens se liggaam uit die stof van die aarde geformeer het en toe daarbinne in die asem van die lewe geblaas, en sodoende het die gees van die mens dan sy woning binne in die stoflike liggaam gemaak.
1 Thessalonicense 5:23;
Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is ‘n beoordelaar van die oorlegginge en gedagtes van die hart.
Hier sien ons dat die mens ‘n “drieledige” wese is, want hy is geskape na die Beeld van God – - - - -
God het nooit die mens bedoel om van sy liggaam geskei te wees nie, daarom kan die hemel soos ons dit vandag ken, ook nooit as die mens se finale tuiste beskou word nie. Daar sal ‘n dag kom wanneer God nuwe hemele en ‘n nuwe aarde gaan skep, waarin daar geregtigheid woon.
Maar ons verwag volgens sy belofte nuwe hemele en ‘n nuwe aarde waarin geregtigheid woon.
Lees ons boekie “Die Nuwe Hemele en die Nuwe Aarde”.
In sy onsterflike liggaam met sy wedergebore gees sal die mens nie meer gebonde wees aan ruimte of tyd nie en dus vry beweeg in beide die nuwe hemele en die nuwe aarde.
20 Want ons burgerskap is in die hemele, van waar ons ook as Verlosser verwag die Here Jesus Christus,
1 Johannes 3:2-3;
1 Korinthiërs 15:51-55;
52 in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word.
54 En wanneer hierdie verganklike met onverganklikheid beklee is en hierdie sterflike met onsterflikheid beklee is, dan sal vervul word die woord wat geskrywe is: Die dood is verslind in die oorwinning.
55 Dood, waar is jou angel? Doderyk, waar is jou oorwinning?
Wanneer is ‘n Mens “Dood”?
Hierdie vraag het vir die mens baie aktueel geword met die jongste prestasie van die Mediese Wetenskap, naamlik die hartoorplanting.
Die Bybelse definisie van dood is:
Wanneer die gees van die mens finaal van sy liggaam geskei word. Dit is die eerste dood.
Daar is ‘n tweede dood waarvan die Bybel praat:
Dit is wanneer die gees van die mens, die werklike “jy”, finaal van God geskei word, hiervan praat ons verderaan in hierdie artikel.
Dit is baie interessant om in verband met die eerste dood, die boekie van Wyle Ds. M. J. de Kock te lees: “Op Die Grense van die Ewigheid”, waarin hy beskrywe wat hy in die Geesteswêreld “gesien” en “ondervind” het, toe hy in ‘n skyndood was.
Die boeke van John Bunyan, die skrywer van:
“Die Pelgrim se Reis na die Ewigheid” en “Hemel en Hel”, is ook baie leersaam en aangrypend.
Hierin beskryf hy hoedat hy uit wanhoop sy hand aan sy eie lewe wou slaan toe hy nog ongered was, maar dat ‘n engel aan hom verskyn het en hom gewaarsku het om dit nie te doen nie. Hierdie hemelse wese het hom toe geneem en aan hom die Hemel en die Hel gaan toon.
Salomo sê in:
en die stof na die aarde terugkeer soos dit gewees het, en die gees na God terugkeer wat dit gegee het.
Van die liggaam sê:
In die sweet van jou aangesig sal jy brood eet totdat jy terugkeer na die aarde, want daaruit is jy geneem. Want stof is jy, en tot stof sal jy terugkeer.
In Génesis 25:8;
Abraham het die asem uitgeblaas en in goeie ouderdom gesterwe, oud en afgeleef. En hy is by sy volksgenote versamel.
Van Jesus word dit gesê:
En Jesus het met ‘n groot stem uitgeroep - - - -
(Hy was nog in Sy volle krag).
[Vergelyk: Johannes 10:17-18;
17 Daarom het die Vader My lief, omdat Ek my lewe aflê om dit weer te neem.
18 Niemand neem dit van My af nie, maar Ek lê dit uit Myself af. Ek het mag om dit af te lê en Ek het mag om dit weer te neem. Hierdie gebod het Ek van my Vader ontvang].
- - - - en gesê: Vader, in u hande gee Ek my gees oor! En toe Hy dit gesê het, blaas Hy die laaste asem uit.
Die profeet Elía het oor die gestorwe seun van die weduwee gebid:
1 Konings 17:20-22;
21 Daarop het hy hom drie maal uitgestrek oor die kind en die HERE aangeroep en gesê: HERE my God , laat die siel van hierdie kind tog in hom terugkeer.
Paulus skryf aan die Korinthiërs:
2 Korinthiërs 5:6-9;
6 Daarom het ons altyd goeie moed en weet dat as ons in die liggaam inwoon, ons van die Here uitwoon.
7 Want ons wandel deur geloof en nie deur aanskouing nie.
8 Maar ons het goeie moed en verkies om liewer uit die liggaam uit te woon en by die Here in te woon.
9 Daarom lê ons ons ook ywerig daarop toe, of ons inwoon of uitwoon, om Hom welbehaaglik te wees.
Aan die Filippense sê hy:
24 maar om in die vlees te bly, is nodige om julle ontwil.
Die dood is dus die skeiding van die gees, die werklike “jy”, van die liggaam.
Waar Gaan die “Gees” Heen?
Ons het nou al gesien dat:
(a) die mens ‘n gees het,
(b) met die dood dat sy gees van sy liggaam skei.
Wat word dan na die dood van hierdie “heengegane geeste”?
Dit is hier waar ‘n deeglike begrip van die betekenis van die woorde in die oorspronklike Griekse en Hebreeuse teks ‘n absolute vereiste is.
Kom ons kyk na die volgende voorbeelde:
(a) Die Nuwe Testament:
22 En toe die bedelaar sterf, is hy deur die engele weggedra na die boesem van Abraham.
23 En die ryk man het ook gesterwe en is begrawe. En toe hy in die doderyk sy oë ophef, terwyl hy in smarte was, sien hy Abraham van ver af en Lasarus aan sy boesem.
Hier is die oorspronklike Griekse woord vir “doderyk” die woord “hades”.
Hier is die oorspronklike Griekse woord vir “hel” die woord “gehenna”.
2 Petrus 2:4;
Want as God die engele wat gesondig het, nie gespaar het nie, maar hulle in die hel gewerp en aan kettings van duisternis oorgegee het, om vir die oordeel in bewaring gehou te word;
Hier is die woord “hel” uit die Griekse woord “tartarus” vertaal, en beteken volgens Bullinger “A Critical Lexicon and Corcordance” die grense van ons huidige uitspansel, die “lug” waarvan Satan die “prins” is.
Soos in: Efésiërs 2:2;
Paulus praat in: Efésiërs 6:12;
Want ons worstelstryd is nie teen vlees en bloed nie, maar teen die owerhede, die magte, teen die wêreldheersers van die duisternis van hierdie eeu, teen die bose geeste in die lug.
Die ongehoorsame engele: Judas 1:6.
Die duiwel besetenes van Gadara.
In Daniël 10 lees ons hoedat daar vir een-en-twintig dae lank ‘n geweldige stryd in die “lug” was tussen ‘n engel van God en die “vors van die koninkryk van die Perse” (‘n wêreld heerser van die duisternis van hierdie eeu - Efé. 6:12) totdat die aartsengel Mígael hom kom help het.
(b) Die Ou Testament:
Hier word die woord “sheol” met die woord “doderyk” in ons Afrikaanse Bybel vertaal, wat ‘n korrekte weergawe is van wat met die afgestorwene gebeur.
Wanneer die graf bedoel word, word die woord “Queber” gebruik soos bv.
1 Konings 13:30;
Dit kom 34 keer in die Ou Testament voor.
Die geeste van die afgestorwenes het onder die Ou Testament na ‘n plek “sheol” gegaan, en word as die “doderyk” in ons Afrikaanse Bybel vertaal, die ekwivalent hiervan in die Nuwe Testament is “hades”.
Die beste bewys hiervan word gevind deur - - - -
Psalm 16:10; - (OT “sheol”)
Handelinge 2:27; - (NT “hades”)
- - - - waar daar in beide van Christus gepraat word dat Sy liggaam nie verderwing sou sien nie.
Daar is ‘n duidelike verskil tussen:
a) Die graf vir die liggaam.
b) Die doderyk vir die gees.
Die woorde vir “graf” is heeltemal verskillend van - - - -
Hebreeus -- “Sheol”
Grieks -- ”Hades”
- - - - wat die doderyk voorstel.
Die “graf”, vir die liggaam van die gestorwene is:
In Hebreeus -- “Queber”.
In Grieks -- “Mnemeion”.
Die woord “Sheol”, vir die doderyk, word nooit in die meervoud gebruik nie, waar “Queber”, vir die graf, baie in die meervoud voorkom.
Dus is daar baie “grafte”, maar net een doderyk “sheol of hades”.
“Hades” -- (Grieks), Sheol -- (Hebreeus) – In die dae van die ou Testament en gedurende Christus se bediening op aarde.
Lees die verhaal van die ryk man en Lasarus soos deur Jesus self vertel in:
19 EN daar was ‘n ryk man, en hy het purper en fyn linne gedra en elke dag vrolik en weelderig gelewe.
20 En daar was ‘n bedelaar met die naam van Lasarus wat vol swere voor sy poort gelê het.
21 En hy het verlang om hom te versadig met die krummels wat van die ryk man se tafel val. Ja, selfs die honde het gekom en sy swere gelek.
23 En die ryk man het ook gesterwe en is begrawe. En toe hy in die doderyk sy oë ophef, terwyl hy in smarte was, sien by Abraham van ver af en Lasarus aan sy boesem.
24 En hy roep en sê: Vader Abraham, wees my barmhartig en stuur Lasarus, dat hy die punt van sy vinger in water kan insteek en my tong verkoel; want ek ly smarte in hierdie vlam.
25 Maar Abraham antwoord: Kind, onthou dat jy jou goeie dinge in jou lewe ontvang het, en so ook Lasarus die slegte. En nou word hy getroos, maar jy ly smarte.
26 En by dit alles is daar tussen ons en julle ‘n groot kloof gevestig, sodat die wat hiervandaan wil oorgaan na julle, nie kan nie; en die wat dáár is, nie na ons kan oorkom nie.
27 En hy sê: Ek bid u dan, vader, om hom na my vader se huis te stuur -
Let daarop dat vers 28 praat van hierdie plek van pyniging.
In vers 26 lees ons dat daar ‘n groot kloof gevestig was tussen:
a) die boesem van Abraham (waar Lazarus heen gegaan het na sy dood),
b) en die doderyk (waar die ryk man heen gegaan het na sy dood).
Daar was dus baie beslis twee kompartemente waarheen die afgestorwenes gegaan het:
a) een vir die regverdiges (die boesem van Abraham), en
b) een vir die onregverdiges (die plek van pyniging).
Die inwoners van albei “kompartemente” was by hulle volle bewussyn.
Dit verwys terug na Psalm 16:10 waar Dawid geprofeteer het dat Jesus se siel na die doderyk sou gaan, en Sy liggaam na die graf waar dit nie verderwing sou sien nie.
Vergelyk nou hiermee:
Dit was wat Jesus aan die berouvolle kwaaddoener aan die Kruis gesê het toe laasgenoemde vir Hom gesê het:
Kort daarna het daar duisternis oor die hele aarde gekom, die voorhangsel van die tempel het middeldeur geskeur.
En Jesus het met ‘n groot stem uitgeroep en gesê: Vader, in u hande gee Ek my gees oor! En toe Hy dit gesê het, blaas Hy die laaste asem uit.
Sy liggaam het daarna vir drie dae en drie nagte in die graf van Josef van Arimathéa gelê waaruit Hy op die derde dag opgestaan het, sonder dat Hy verderwing gesien het, soos Psalm 16:10 voorspel het.
Sy gees, die werklike Jesus, is na die Paradys, waar Hy belowe het om die kwaaddoener aan die kruis te ontmoet.
Dit is die boesem van Abraham waar Lasarus en al die ander regverdiges was, wat onder die Ou Verbond gesterf het. Dit was die geluksalige bewaarplek waar hulle heengegaan het na hulle dood om daar te wag vir die aankondiging dat die Lam van God op wie hulle gehoop het, geslag was.
Sien: Johannes 1:29;
Niemand anders as Jesus self het vir hulle die Goeie Nuus kom bring toe Hy onmiddellik, na Hy sy asem aan die Kruis uitgeblaas het, triomfantelik die “Boesem van Abraham” kompartement van die doderyk binnegestap het en vir hulle gaan vertel het dat dit “volbring was”.
Lees: Efésiërs 4:9-10;
9 Maar dít: Hy het opgevaar - wat beteken dit anders as dat Hy ook eers neergedaal het in die onderste dele van die aarde?
10 Hy wat neerdaal het, is dieselfde as Hy wat opgevaar het bokant al die hemele, sodat Hy alles tot volheid kan bring.
Die Doderyk Sedert die Hemelvaart van Christus
Die regverdige “dode” onder die Ou Verbond kon nog nie in die teenwoordigheid van God verskyn, voordat die bloed van die Lam van God, wat die sonde van die wêreld wegneem, voor die genadetroon aangebied is nie. Dit het Jesus gedoen net na sy opstanding. Daarom het Jesus vir Maria, wat die eerste by die graf op die opstandingsmôre was, gesê:
Kort na daardie opstandingsmôre en voor sy hemelvaart lees ons dat sy dissipels Hom wel aangeraak het.
Soos byvoorbeeld in:
En terwyl hulle op weg was om dit aan sy dissipels te vertel, kom Jesus hulle meteens teë en sê: Wees gegroet! Toe kom hulle nader en gryp sy voete en aanbid Hom.
Hy het dus opgevaar na die Vader voor sy sigbare hemelvaart. Dit was om sy Bloed in die Heilige der Heilige te gaan aanbied.
21 en ons ‘n groot Priester oor die huis van God het,
22 laat ons toetree met ‘n waaragtige hart in volle geloofsversekerdheid, die harte deur besprenkeling gereinig van ‘n slegte gewete en die liggaam gewas met rein water.
Met die werklike hemelvaart toe Jesus aan die regterhand van God gaan sit het;
- - - het hy al die afgestorwe regverdiges uit die “Boesem van Abraham” kompartement van die doderyk, (Abraham die vader van al die gelowiges), met Hom saamgeneem.
Op die eiland Patmos sien Johannes onder andere hierdie gesig.
En toe Hy die vyfde seël oopgemaak het, sien ek onder die altaar die siele van die wat gedood is terwille van die woord van God en die getuienis wat hulle gehad het.
9 Ná hierdie dinge het ek gesien, en kyk, daar was ‘n groot menigte wat niemand kon tel nie, uit alle nasies en stamme en volke en tale; hulle het gestaan voor die troon en voor die Lam, bekleed met wit klere en met palmtakke in hulle hande;
10 en hulle het met ‘n groot stem geroep en gesê: Heil aan onse God wat op die troon sit, en aan die Lam!
11 En al die engele het rondom die troon en die ouderlinge en die vier lewende wesens gestaan, en hulle het voor die troon op hulle aangesig neergeval en God aanbid
12 en gesê: Amen! Die lof en die heerlikheid en die wysheid en die danksegging en die eer en die krag en die sterkte aan onse God tot in alle ewigheid! Amen.
Paulus skryf soos volg in:
8 Daarom sê Hy: Toe Hy opgevaar het in die hoogte, het Hy die gevangenes gevange geneem, en gawes aan die mense gegee.
9 Maar dít; Hy het opgevaar - wat beteken dit anders as dat Hy ook eers neergedaal het in die onderste dele van die aarde?
Die Nuwe Hollandse Vertaling gee vers 8 as volg weer:
“Daarom heet het: opgevaren na den hoge voerde Hij krygsgevangenen mede, gaven gaf Hij aan die mensen”.
Die Nuwe Engelse vertaling sê:
“With captives in His train”.
Met ander woorde: Jesus het neergedaal na die “Boesem van Abraham”, wat toe nog in die onderste dele van die aarde - - - -
Dus baie dieper as die graf:
Vergelyk 1 Samuel 28:13-14;
- - - - was, die regverdige “dode” daar gaan haal, met Hom saamgeneem met sy hemelvaart tot in die teenwoordigheid van God.
Paulus spreek ook van die Paradys as sinoniem met die derde hemel.
Sien: 2 Korinthiërs 12:2-4;
2 Ek weet van ‘n man in Christus, veertien jaar gelede – of dit in die liggaam was, weet ek nie, of buite die liggaam, weet ek nie, God weet dit – dat so iemand weggeruk is tot in die derde hemel.
3 En ek weet van so ‘n man – of dit in die liggaam of buite die liggaam was, weet ek nie, God weet dit -
Stéfanus, die eerste martelaar, het net voordat hy gesterf het, gesê in:
Paulus sê dat as ons by die liggaam uitwoon, ons by die Here inwoon - - - -
2 Korinthiërs 5:8;
Maar ons het goeie moed en verkies om liewer uit die liggaam uit te woon en by die Here in te woon.
- - - - en dat hy ‘n verlange gehad het om heen te gaan en met Christus te wees.
Want ek word van weerskante gedring: ek het ‘n verlange om heen te gaan en met Christus te wees, want dit is verreweg die beste;
Onthou Christus is aan die regterhand van God.
Volgens Markus 16:19;
En Handelinge 7:55-56;
Dus gaan die gelowige wanneer hy ontslaap het, ook om in die teenwoordigheid van God te wees. Paulus troos die Thessalonicense met die versekering dat God, dié wat in Jesus ontslaap het, saam met Hom sal bring.
1 Thessalonicense 4:14;
Voor Gólgota het die gelowiges na die “Boesem van Abraham” gedeelte van die doderyk gegaan wat in die onderste gedeeltes van die aarde geleë is en was ‘n plek van vertroosting.
Na Gólgota is die “Boesem van Abraham”, saam met die wat daarin was oorgeplaas na die teenwoordigheid van God, of die derde hemel, (Paradys). Alle ware gelowiges in ons Here Jesus, gaan sedert die Kruisdood van Jesus, ook direk na Hom waar Hy gesete is aan die regterhand van God.
Die Teenswoordige “Hel”
God stuur niemand na die hel nie. Mense verdoem hulleself tot die hel, deur Christus as hulle persoonlike Saligmaker te verwerp en God se “saligheidsplan” te minag.
Daar is ‘n verskil tussen die toestand van die ongereddes nou in die doderyk en wat hulle posisie in die finale hel (Grieks: Gehenna) sal wees na die laaste oordeel.
Ons het gesien dat daar drie Griekse woorde is, naamlik: - - - -
“Hades”, - - - “Gehenna”, - - - “Tartarus”.
- - - - wat elkeen ‘n verskillende plek aandui.
Die teenswoordige verblyf van die wat in hulle goddeloosheid gesterf het, word vir ons in die verhaal van die ryk man en Lasarus baie duidelik geskilder.
In Lukas 16:22 lees ons;
“En toe die bedelaar sterf, is hy deur engele weggedra na die boesem van Abraham”.
In Lukas 16:23 lees ons;
“En die ryk man het ook gesterwe en is begrawe. En toe hy in die doderyk “Hades” sy oë ophef, terwyl hy in smarte was, sien hy Abraham van ver af en Lasarus aan sy boesem”.
In die doderyk “Hades” was sy gees lewendig en was hy by sy volle bewussyn - hy kon sien want hy het Abraham en Lasarus van ver af herken. Hy kon voel, hy was dors, hy kon praat, en hy kon onthou.
In Lukas 16:24 sê; “Want ek ly smarte in hierdie vlam”.
In Lukas 16: 28 praat van: “hierdie plek van pyniging”.
Dit is dus ‘n plek en nie ‘n sekere toestand wat ‘n mens daarin verkeer nie.
Dit is geen gelykenis hierdie nie, maar ‘n stelling aangaande ‘n werklike geval.
In Lukas 16:19; - “daar was ‘n ryk man”.
In Lukas 16:20; - “daar was ‘n bedelaar”.
Nerêns word hier na ‘n gelykenis verwys soos in bv.
Matthéüs 13:3, 24, 31 en 33 nie.
3 gelykenis van die saaier
24 gelykenis van die onkruid
31 gelykenis van die mosterdsaad
33 gelykenis van die suurdeeg.
Gelykenisse gee ook nie persoonlike name aan soos hier nie:
Maar al was dit ook ‘n gelykenis, dan sou dit nog dieselfde waarheid geleer het, naamlik dat na die dood word die sondaar in die plek van pyniging gestraf, waar hy lewendig is, by sy volle bewussyn en kan hy sien, hoor, praat, voel, onthou en andere herken.
Die Laaste Oordeel Voor die Groot Wit Troon
Ons lees in Openbaring 20:11-13;
Hier vind ons ‘n beskrywing van die tweede opstanding - - - -
4 En ek het trone gesien, en hulle het daarop gaan sit, en aan hulle is die oordeel gegee; en ek het die siele gesien van die wat onthoof is oor die getuienis van Jesus en oor die woord van God en die wat die dier en sy beeld nie aanbid het nie, en die merk op hulle voorhoof en op hulle hand nie ontvang het nie; en hulle het geleef en as konings geregeer saam met Christus die duisend jaar lank.
28 Moenie julle hieroor verwonder nie. Want daar kom ‘n uur wanneer almal wat in die grafte is, sy stem sal hoor
- - - - en van die laaste oordeel.
Dan word die ongeredde dode en die gevalle engele geoordeel:
Alle goddelose engele, demone en mense word dan in die poel van vuur gewerp vir ewig.
24 Iaat jou gawe daar voor die altaar bly en gaan versoen jou eers met jou broeder, en kom dan en bring jou gawe.
27 Julle het gehoor dat aan die mense van die ou tyd gesê is: Jy mag nie egbreek nie
30 En as jou regterhand jou Iaat struikel, kap dit af en gooi dit weg van jou af; want dit is vir jou beter dat een van jou lede vergaan en nie jou hele liggaam in die hel gewerp word nie.
Dan sal Hy ook vir dié aan sy linkerhand sê: Gaan weg van My, julle vervloektes, in ewige vuur wat berei is vir die duiwel en sy engele.
42 EN elkeen wat een van hierdie kleintjies wat in My glo, laat struikel, dit is beter vir hom as ‘n meulsteen om sy nek gehang en hy in die see gegooi word.
43 En as jou hand jou laat struikel, kap dit af. Dit is beter vir jou om vermink die lewe in te gaan, as om twee hande te hê en in die hel te gaan in die onuitbluslike vuur,
44 waar hulle wurm nie sterf en die vuur nie uitgeblus word nie.
45 En as jou voet jou Iaat struikel, kap dit af. Dit is beter vir jou om kreupel die lewe in te gaan, as om twee voete te hê en in die hel gewerp te word in die onuitbluslike vuur,
46 waar hulle wurm nie sterf en die vuur nie uitgeblus word nie.
47 En as jou oog jou laat struikel, pluk dit uit. Dit is beter vir jou om met een oog die koninkryk van God in te gaan, as om twee oë te hê en in die helse vuur gewerp te word,
48 waar hulle wurm nie sterf en die vuur nie uitgeblus word nie.
2 van die leer van die doop en van die handoplegging en van die opstanding van die dode en van die ewige oordeel.
27 maar ‘n verskriklike verwagting van oordeel en ‘n vuurgloed wat die teëstanders sal verteer.
12 En ek het die dode, klein en groot, voor God sien staan, en die boeke is geopen; en ‘n ander boek, die boek van die lewe, is geopen. En die dode is geoordeeI na wat in die boeke geskryf is, volgens hulIe werke.
Die wit troon dui die absolute geregtigheid en regverdigheid van die laaste oordeel aan.
In Openbaring 20:13 het ons gesien dat elkeen geoordeel is volgens sy werke.
In vers 12 het ons gesien dat dit God die Vader is wat op die troon sit en dus die regter is, en nie die Here Jesus Christus nie.
Vandag is Christus nog die Middelaar. - - - -
2 Korinthiërs 6:2;
Want Hy sê: In die tyd van die welbehae het Ek jou verhoor, en in die dag van heil het Ek jou gehelp. Kyk, nou is dit die tyd van die welbehae; kyk, nou is die dag van heil (verlossing).
1 Johannes 2:1;
MY kinders, ek skryf hierdie dinge aan julle, dat julle nie moet sondig nie; en as iemand gesondig het, ons het ‘n Voorspraak by die Vader, Jesus Christus, die Regverdige.
- - - - Maar in daardie dag sal daar geen Middelaar en geen Voorspraak wees nie.
Redding is alleen vir diegene wie se name geskrywe is in die boek van die lewe.
En ek vra jou ook, opregte metgesel, wees hierdie vroue behulpsaam wat met my saamgestry het in die evangelie, ook saam met Clemens en my ander medearbeiders wie se name in die boek van die lewe is.
Pas op dat julle Hom wat spreek, nie afwys nie; want as húlle nie ontvlug het nie wat Hom afgewys het toe Hy op aarde ‘n goddelike waarskuwing gegee het, veel minder óns wat ons van Hom afkeer nou dat Hy uit die hemele spreek.
Die goddelose sal uit die eerste boeke volgens hulle werke geoordeel word.
En die see het die dode gegee wat daarin was, en die dood en die doderyk het die dode gegee wat daarin was; en hulle is geoordeel, elkeen volgens sy werke.
Hieronder sal wees: rykes, vernames, geëerdes, geleerdes, vooraanstaande kerkmanne, priesters, wetgeleerdes en Fariseërs. Hulle name sal nie in die boekrol van die lewendes wees nie, omdat hulle vir Christus verwerp en nie vir sy Naam en sy Woord getuig het nie.
Hoe staan die saak met u?
Die goddelose sal geoordeel word net om hulle mate van straf te bepaal.
23 En jy, Karpérnaüm, wat tot die hemel toe verhoog is, jy sal tot die doderyk toe neergestoot word; want as in Sodom die kragtige dade plaasgevind het wat in jou plaasgevind het, sou hy bly staan het tot vandag toe.
41 Die manne van Ninevé sal in die oordeel opstaan saam met hierdie geslag en dit veroordeel; want hulle het hul op die prediking van Jona bekeer, en – meer as Jona is hier!
42 Die koningin van die Suide sal in die oordeel opstaan saam met hierdie geslag en dit veroordeel; want sy het gekom van die eindes van die aarde af om die wysheid van Salomo te hoor, en – meer as Salomo is hier!
Matthéüs 23:14, 33;
En almal wat julle nie ontvang of na julle luister nie, gaan daarvandaan weg en skud die stof onder julle voete af tot ‘n getuienis teen hulle. Voorwaar Ek sê vir julle, dit sal vir Sodom of Gomorra verdraagliker wees in die oordeelsdag as vir daardie stad.
En kyk, Ek kom gou, en my loon is by My, om elkeen te vergeld soos sy werk sal wees.
Daar is nie ‘n tweede kans nie, want dit is vir die mens bestem om eenmaal te sterwe en daarna die oordeel.
En net soos die mense bestem is om een maal te sterwe en daarna die oordeel.
Diegene wie se name ingeskrywe is in die boek van die lewe deur die bloed van die Lam word nie veroordeel nie, maar net geoordeel om hulle posisie en beloning in die ewige lewe te bepaal, volgens hulle werke, soos dit geskrywe staan in die boeke.
Johannes sê in:
Die Toekomstige Bestemming van die Gelowiges
Ons Here Jesus het vir Martha gesê:
Gelowiges in Jesus Christus ontslaap, hulle sterf nooit.
Die apostel Paulus skryf aan die Thessalonicense soos volg:
1 Thessalonicense 4:16;
1 Korinthiërs 15:12-13, 20-38;
12 As dit dan gepreek word dat Christus uit die dode opgewek is, hoe sê sommige onder julle dat daar geen opstanding van die dode is nie?
21 Want aangesien die dood deur 'n mens is, is die opstanding van die dode ook deur ‘n mens.
29 Anders, wat sal hulle doen wat hulle vir die dode laat doop, as die dode geheel en al nie opgewek word nie? Waarom laat hulle hul nog vir die dode doop?
30 Waarom is ons ook elke uur in gevaar?
31 Ek sterf dag vir dag, broeders, so waar as ek op julle roem in Christus Jesus, onse Here.
32 As ek in Éfese op menslike wyse met wilde diere geveg het, watter voordeel was dit vir my? As die dode nie opgewek word nie, laat ons dan eet en drink, want môre sterf ons!
33 Moenie dwaal nie; slegte gesprekke bederf goeie sedes.
34 Wees nugter op die regte manier, en sondig nie; want sommige het geen kennis van God nie. Ek sê dit tot julle beskaming.
35 Maar iemand sal sê: Hoe word die dode opgewek, en met hoedanige liggaam kom hulle?
36 Dwase mens! Wat jy saai, word nie lewendig as dit nie gesterf het nie.
37 En wat jy saai - jy saai nie die liggaam wat sal word nie, maar ‘n blote korrel, byvoorbeeld van koring of van iets anders.
38 Maar God gee dit ‘n liggaam soos Hy gewil het, en aan elkeen van die saadkorrels sy eie liggaam.
2 Korinthiërs 5:1-4;
1 WANT ons weet dat as ons aardse tentwoning afgebreek word, ons ‘n gebou het van God, ‘n huis nie met hande gemaak nie, ewig, in die hemele.
2 Want om hierdie rede sug ons ook en verlang om met ons woning uit die hemel oorklee te word,
3 as ons ten minste gekleed en nie naak bevind sal word nie.
4 Want ons wat nog in die tent is, sug en voel beswaard, omdat ons liewer nie ontklee nie, maar oorklee wil word, sodat die sterflike deur die lewe verslind kan word.
Aan die Filippense skryf hy so:
Met die opstanding sal daar aan die gelowige ‘n verheerlikte onsterflike liggaam gegee word, soos die van Jesus na sy opstanding. Alle tekens van siekte of van misvormdheid sal verwyder wees, maar dit sal genoeg van ons eienskappe van hierdie lewe hê, sodat ons mekaar sal herken.
Dit sal wees soos die koringkorrel wat in die aarde geval en gesterf het, en weer gegroei het om ‘n koringkorrel te word dieselfde as die een wat geplant is en tog ook nie dieselfde nie.
Verdere Eienskappe van die Opstandingsliggaam
Soos nou net gesê:
Dit sal nie presies dieselfde wees as die wat in die graf gelê is nie, en tog ook dieselfde.
Lees 1 Korinthiërs 15:35-38;
Jesus se opgestane liggaam het die merke van die spykers in sy hande en voete gehad en die van die swaard in sy “sy”. Sy dissipels kon hom herken en tog was dit ‘n liggaam wat na willekeur kon verskyn of verdwyn en ook deur obstruksies gaan wat vir die gewone liggaam ondeurdringbaar is.
Dit sal ‘n liggaam wees sonder bloed, maar wel van vlees en been.
39 Kyk na my hande en my voete, want dit is Ek self. Voel aan My en kyk; want ‘n gees het nie vlees en bene soos julle sien dat Ek het nie.
1 Korinthiërs 15:50-51;
50 Maar dit verklaar ek, broeders, dat vlees en bloed die koninkryk van God nie kan beërwe nie; ook beërwe die verganklikheid nie die onverganklikheid nie.
In ons natuurlike liggaam het ons bloed nodig om ons lewe te onderhou, om die liggaamsselle van voedsel te voorsien en al die afval materiaal te verwyder.
Die onsterflike liggaam sal geen verwering in hom hê nie en sal dus nie die bloed nodig hê om hom aan die lewe te hou nie. Dit sal ‘n onsterflike en onverganklike liggaam wees, dit sal nie verweer en ook nie verrot nie.
1 Korinthiërs 15:42 sê;
So is ook die opstanding van die dode; daar word gesaai in verganklikheid, daar word opgewek in onverganklikheid;
Dit sal ‘n verheerlikte liggaam wees.
1 Korinthiërs 15:43;
daar word gesaai in oneer, daar word opgewerk in heerlikheid; daar word gesaai in swakheid, daar word opgewek in krag.
13 en tussen die sewe kandelaars Een soos die Seun van die mens met ‘n kleed aan wat tot op die voete hang, en gegord om die bors met ‘n goue gordel.
14 Sy hoof en hare was wit soos wit wol, soos sneeu, en sy oë soos ‘n vuurvlam,
15 en sy voete soos blink koper wat gloei soos in ‘n oond, en sy stem soos die stem van baie waters.
16 En in sy regterhand het Hy sewe sterre gehou, en ‘n skerp tweesnydende swaard het uit sy mond uitgegaan, en sy aangesig was soos die son wat skyn in sy krag.
17 En toe ek Hom sien, val ek soos ‘n dooie aan sy voete; en Hy het sy regterhand op my gelê en vir my gesê: Moenie vrees nie; Ek is die eerste en die laaste.
Dit sal ‘n kragtige liggaam wees, die dae van swakheid en vermoeienis sal vir altyd op ‘n end wees. Die liggaam sal alles kan doen wat die gees van hom verlang. Dit sal ‘n hemelse liggaam wees.
1 Korinthiërs 15:47-49;
47 Die eerste mens was uit die aarde aards, die tweede mens is die Here uit die hemel.
48 Soos die aardse mens was, so is ook die aardse mense; en soos die hemelse mens is, so is ook die hemelse mense.
49 En soos ons die beeld van die aardse gedra het, so sal ons ook die beeld van die hemelse dra.
Dit sal geklee wees in lig, en blink en skyn en skitter soos die son.
Dan sal die regverdiges skyn soos die son in die koninkryk van hulle Vader. Wie ore het om te hoor, laat hom hoor.
En die verstandiges sal glinster soos die glans van die uitspansel, en die wat baie tot regverdigheid lei, soos die sterre vir ewig en altoos.
En Hy het voor hulle van gedaante verander, en sy aangesig het geblink soos die son, en sy klere het wit geword soos die lig.
Daar word gemeen dat die liggame van Adam en Eva nie naak was toe hulle geskape is nie, maar geklee was in lig. Dit is waarom hulle onmiddellik na hulle gesondig het gemerk het dat hulle naak was - - - - ,
Toe gaan altwee se oë oop, en hulle word gewaar dat hulle naak is; en hulle het vyeblare aanmekaargewerk en vir hulle skorte gemaak.
- - - - want toe het die lig hulle verlaat.
In die opstanding sal niemand meer trou nie, en ook nie meer sterf nie, maar wees soos die engele.
Daar sal egter ‘n verskil in heerlikheid tussen die opgestane liggame wees, wat sal bepaal word volgens die werke hier op aarde.
1 Korinthiërs 15:41-42;
41 Anders is die heerlikheid van die son en anders die heerlikheid van die maan en anders die heerlikheid van die sterre; want die een ster verskil in heerlikheid van die ander ster.
42 So is ook die opstanding van die dode: daar word gesaai in verganklikheid, daar word opgewek in onverganklikheid;
16 En die eerste het verskyn en gesê: Meneer, u pond het tien ponde wins gemaak.
17 En hy sê vir hom: Mooi so, goeie dienskneg; omdat jy in die minste getrou gewees het, moet jy gesag hê oor tien stede.
18 En die tweede kom en sê: Meneer, u pond het vyf ponde verdien.
19 En hy sê ook vir hierdie een: En jy moet wees oor vyf stede.
1 Korinthiërs 3:11-15;
12 En as iemand op dié fondament bou goud, silwer, kosbare stene, hout, hooi, stoppels -
Ons sal nou meer in besonderhede hierop ingaan in ons volgende afdeling oor: Die eerste en die tweede opstanding.
In die Bybel sien ons ‘n baie duidelike verskil tussen die eerste en die tweede opstanding.
Dit is baie saliger om aan die eerste opstanding as aan die tweede opstanding deel te hê.
‘n Periode van 1,000 jaar skei die eerste opstanding van die tweede opstanding. Hierdie periode word genoem die Millennium of Duisendjarige Vrederyk.
Die Eerste en Tweede Opstanding
In Openbaring 20 skryf Johannes soos volg oor die eerste opstanding.
6 Salig en heilig is hy wat deel het aan die eerste opstanding; oor hulle het die tweede dood - - - -
[Vgl. Open. 20:14; “En die dood en die doderyk is in die poel van vuur gewerp”].
- - - - geen mag nie, maar hulle sal priesters van God en van Christus wees en sal saam met Hom as konings regeer duisend jaar lank.
Toe Petrus vir ons Here Jesus gesê het dat hulle alles verlaat het om Hom te volg, en wou weet wat hulle dan sou kry, het Jesus hom soos volg geantwoord:
En Jesus sê vir hulle: Voorwaar Ek sê vir julle dat julle wat My gevolg het, in die wedergeboorte wanneer die Seun van die mens op sy heerlike troon gaan sit, - - - -
[Vgl. Hand. 3:21; “Hom wat die hemel moet ontvang tot op die tye van die wederoprigting van alle dinge, waarvan God van ouds af gespreek het deur die mond van al sy heilige profete”].
- - - - julle ook op twaalf trone sal sit en die twaalf stamme van Israel sal oordeel.
Ons sien dus dat net diegene wat aan die eerste opstanding deelneem, saam met Jesus sal regeer vir die duisend jaar lank. Tweedens sien ons dat Jesus beloof het dat alleen diegene wat bereid was om alles prys te gee, ja selfs om te sterwe terwille van die getuienis van Jesus en oor die woord van God, saam met Hom op sy troon sou sit om gedurende die duisend jaar te regeer.
Dit word bevestig deur die volgende Skrifgedeeltes:
2 Timótheüs 2:12;
Vroue het hulle dode deur opstanding teruggekry, en ander is gefolter en wou geen bevryding aanneem nie, om ‘n beter opstanding te kan verkry.
Paulus streef na die opstanding uit die dode in - - - -
10 sodat ek Hom kan ken en die krag van sy opstanding en die gemeenskap aan sy lyde terwyl ek aan sy dood gelykvormig word,
11 of ek miskien die opstanding uit die dode kan bereik.
12 Nie dat ek dit al verkry het of al volmaak is nie, maar ek jaag daarna of ek dit ook kan gryp, omdat ek ook deur Christus Jesus gegryp is.
13 Broeders, ek reken nie dat ek dit self gegryp het nie.
14 Maar een ding: ek vergeet die dinge wat agter is en strek my uit na wat voor is, en jaag na die doel om die prys te verkry van die hoë roeping van God in Christus Jesus.
- - - - en noem dit die hoë roeping van God in Christus Jesus.
Wanneer ons dan hierdie Skrifte baie mooi ondersoek is dit die slotsom:
Almal wat waarlik gewas is in die bloed van die Lam, sal gered word en sal die ewige lewe beërwe. Maar net die wat die oorwinnaarslewe lei sal saam met Jesus regeer en dus aan die begin van die duisend jaar opgewek word in onsterflike en onverganklike en verheerlikte liggame.
Diegene wat nie die oorwinnaarslewe lei nie sal saam met die goddelose dode aan die einde van die duisend jaar met die tweede opstanding opstaan om voor die groot wit troon te verskyn. Hulle name sal in die boek van die lewe gevind word, en hulle sal dus nie die tweede dood hoef te sterf nie, maar hulle sal die voorreg verbeur het om saam met Jesus die duisend jaar lank te regeer.
Vir diegene wat in die lewe oorbly met die wederkoms van Christus, sal dieselfde geld. Alleen diegene wat die oorwinningslewe lei (alles prysgee terwille van die naam en saak van Christus, en selfs bereid is om vir Hom te sterwe), sal met die laaste basuin in ‘n oomblik, in ‘n oogwink, verander word om saam met die wat dan uit hulle grafte vir die eerste opstanding sal kom om die Heer, tegemoet te gaan in die lug.
Diegene wat wel gered is maar nie die oorwinningslewe lei nie, sal agterbly, om die duisendjarige vrederyk in hulle gewone liggame in te gaan. Hulle sal dan gedurende die Millennium sterf, want alleen die wat aan die opraping of die eerste opstanding deelgeneem het, sal onsterflikheid verkry het. Aan die einde van die duisend jaar sal hulle dan opstaan om saam met die ander voor die groot wit troon te verskyn.
O, hoe behoort die begrip van al hierdie dinge ons aan te spoor om ons lewe, -- “gees” “siel” en “liggaam”, aan God te wy.
Lees vir seker ons pamflet “Die Opraping”, wat hierdie baie belangrike saak breedvoerig behandel.
Belonings vir Gelowige
Ons kan nooit ons saligheid verdien nie, ons word alleen uit genade gered.
5 ook toe ons dood was deur die misdade, lewend gemaak saam met Christus - uit genade is julle gered -
God bied aan die verlorene, saligheid en verlossing deur die bloed van Jesus die Christus. Vir die getroue diens van die gereddes, belonings.
Verlossing en saligheid is ‘n vrye gawe.
Belonings word verdien deur werke.
En elkeen wat een van hierdie kleintjies net ‘n beker kou water laat drink, omdat hy ‘n dissipel is, voorwaar Ek sê vir julle, hy sal sy loon sekerlik nie verloor nie.
En hy sê vir hom: Mooi so, goeie dienskneg; omdat jy in die minste getrou gewees het, moet jy gesag hê oor tien stede.
1 Korinthiërs 3:8-15;
10 Volgens die genade van God wat aan my gegee is, het ek soos ‘n bekwame boumeester die fondament gelê, en ‘n ander bou daarop; maar elkeen moet oppas hoe hy daarop bou.
1 Korinthiërs 9:24-27;
24 Weet julle nie dat die wat op die baan hardloop, wel almal hardloop, maar dat een die prys ontvang nie? Hardloop só dat julle dit sekerlik kan behaal.
25 En elkeen wat aan ‘n wedstryd deelneem, onthou hom in alles - húlle nogal om ’n verwelklike krans te ontvang, maar ons ‘n onverwelklike.
26 Ek hardloop dan soos een wat nie onseker is nie; ek slaan met die vuis soos een wat nie in die lug slaan nie.
27 Maar ek kasty my liggaam en maak dit diensbaar, dat ek nie miskien, terwyl ek vir ander gepreek het, self verwerplik sou wees nie.
2 Timótheüs 4:8;
1 Petrus 5:4;
En wanneer die Opperherder verskyn, sal julle die onverwelklike kroon van heerlikheid ontvang.
‘n Ander verskil is dat in saligheid word jy onmiddellik deelagtig.
Hy wat die Seun glo, het die ewige lewe; maar hy wat die Seun ongehoorsaam is, sal die lewe nie sien nie, maar die toorn van God bly op hom.
1 Johannes 5:11-13;
11 En dit is die getuienis: dat God ons die ewige Iewe gegee het, en dié lewe is in sy Seun.
Terwyl die belonings moet wag vir die toekoms wanneer dit uitgedeel sal word met die wederkoms van Christus (vir die oorwinnaars) en aan die einde van die duisend jaar vir die wat die ewige lewe beërwe het.
2 Timótheüs 4:7-8;
7 Ek het die goeie stryd gestry; ek het die wedloop voleindig; ek het die geloof behou.
8 Verder is vir my weggelê die kroon van geregtigheid wat die Here, die regverdige Regter, my in dié dag sal gee; en nie aan my alleen nie, maar ook aan almal wat sy verskyning liefgehad het.
17 En hulle sal My tot ‘n eiendom wees, sê die HERE van die leërskare, op die dag wat Ek skep, en Ek sal met hulle medelyde hê soos ‘n man medelyde het met sy seun wat hom dien.
18 Dan sal julle weer die onderskeid sien tussen die regverdige en goddelose, tussen die wat God dien en die wat Hom nie dien nie.
Want elkeen wat vir julle in my Naam ‘n beker water gee om te drink, omdat julle aan Christus behoort, voorwaar Ek sê vir julle, hy sal sy loon sekerlik nie verloor nie.
Die Finale Hel (Gehenna) of Poel van Vuur
Op die huidige oomblik is die uiteindelike hel, die “Gehenna” of “poel van vuur” nog leeg. Met die slag van Armagéddon sal die dier en die valse profeet in die vuurpoel gegooi word.
En die dier is gevange geneem, en saam met hom die valse profeet wat die tekens in sy teenwoordigheid gedoen het, waarmee hy húlle verlei het wat die merk van die dier ontvang en sy beeld aanbid het. Lewend is die twee gewerp in die vuurpoel wat met swawel brand.
Vir die duur van die duisendjarige vrederyk sal hulle die enigstes daarin wees. Na die duisend jaar word die duiwel en sy engele - - - -
- - - - ook daarin gewerp om dag en nag gepynig te word tot in alle ewigheid.
Dan na die groot verhoor voor die groot wit troon - - - -
- - - - sal ook diegene wie se geeste uit die “hades” gedeelte van die doderyk (die teenswoordige hel) geroep is om met die tweede opstanding in hulle liggaam - -
- - - - die straf te ontvang vir hulle ongehoorsaamheid, in die poel van vuur gewerp word.
Dit is die “tweede dood”.
Dit is die verskriklike plek wat nooit vir die mens berei was nie, maar vir die duiwel en sy engele. Die nuwe hemele en die nuwe aarde (sien ons boekie hieroor) waarin geregtigheid woon - - - -
- - - - is vir die mens berei, maar jy sal uiteindelik beland op die plek in die rigting waarvan jy beweeg.
Is jy ‘n volgeling van Christus? - - - -
Johannes 12:24, 26;
24 Voorwaar, voorwaar Ek sê vir julle, as die koringkorrel nie in die grond val en sterf nie, bly dit alleen; maar as dit sterf, dra dit veel vrug.
26 As iemand My dien, laat hom My volg; en waar Ek is, daar sal my dienaar ook wees; en as iemand My dien, sal die Vader hom eer.
- - - - Dan sal jy uiteindelik aanland waar Christus is.
Is jy ‘n volgeling van Satan, sal jy uiteindelik aanland waar Satan sal wees, in die poel van vuur.
In die Ou Testament word die aardse ekwivalent van hierdie plek, “Tofet” genoem.
Lees die volgende tekse:
31 En hulle het die hoogtes van Tofet gebou wat in die dal van die seun van Hinnom is, om hulle seuns en dogters met vuur te verbrand – iets wat Ek nie beveel het nie en in my hart nie opgekom het nie.
32 Daarom, kyk, daar kom dae, spreek die HERE, dat nie meer gesê sal word: Tofet en die dal van die seun van Hinnom nie, maar Moorddal. En hulle sal in Tofet begrawe, omdat daar geen plek sal wees nie.
6 Daarom, kyk, daar kom dae, spreek die HERE, dat hierdie plek nie meer sal genoem word Tofet en die dal van die seun van Hinnom nie, maar Moorddal.
11 en vir hulle sê: So spreek die HERE van die leërskare: Net so sal Ek hierdie volk en hierdie stad verbreek, soos 'n mens ‘n erdepot breek, wat nie meer heelgemaak kan word nie; en hulle sal in Tofet begrawe, omdat daar geen plek sal wees om te begrawe nie.
12 So sal Ek met hierdie plek maak, spreek die HERE, en met sy inwoners, en hierdie stad maak soos Tofet.
13 En die huise van Jerusalem en die huise van die konings van Juda sal word soos die plek Tofet, onrein; naamlik al die huise op die dakke waarvan hulle rook laat opgaan het vir die hele leër van die hemel en drankoffers uitgegiet het vir ander gode.
14 Toe het Jeremia uit Tofet gekom, waarheen die HERE hom gestuur het om te profeteer, en hy het gaan staan in die voorhof van die huis van die HERE en aan die hele volk gesê:
Want ‘n Tofet is van gister af gereedgemaak, ook is dit vir die koning berei; diep en wyd het Hy die houtstapel daarvan aangelê met vuur en hout in menigte; die asem van die HERE is soos ‘n stroom van swawel wat dit aan die brand steek.
2 Konings 23:10;
Hy het ook Tofet verontreinig wat in die dal van die kinders van Hinnom was, sodat niemand sy seun of sy dogter vir Molog deur die vuur sou laat deurgaan nie.
Dit was in die vallei van Hinnom naby Jerusalem waar die vuur gedurig gebrand het om al die vullis te verbrand. Dit is dan ook hier waar die Israeliete wanneer hulle in afgodery verval het, hulle kinders ook vir die afgod Moleg laat verbrand het. Stel u voor die bittere gekerm en geskreeu, en die slaan van dromme op heidense ritme om dit uit te doof.
Hierdie selfde plek word in die Grieks in die Nuwe Testament “Gehenna” genoem. Dit was die beste illustrasie wat daar was om die ewige verterende vuur van die hel aan die verstand van die mense te bring. Dit word twaalf keer gebruik, en die term “poel van vuur” vyf keer.
In hierdie vullis in die vallei van Hinnom, het dit natuurlik ook gekrioel van die wurms wat gehelp het met die verteringsproses. Daarom het ons Here Jesus hierdie terme gebruik toe hy in: - - - -
- - - - gewaarsku het dat in die hel “Gehenna” die wurm nie sterf en die vuur nie uitgeblus word nie.
In die volgende Skrifgedeeltes het ons Here Jesus die Griekse woord “Gehenna” (vir hel) gebruik:
In Matthéüs 5:22 sê Hy;
“- - - - - - en elkeen wat sê: Jou dwaas! moet verantwoording doen in die helse vuur.
In Matthéüs 5:29;
“- - - - - - want dit is vir jou beter dat een van jou lede vergaan en nie jou hele liggaam in die hel gewerp word nie.
In Matthéüs 10:28;
In Matthéüs 18:9;
“- - - - - - Dit is vir jou beter om met een oog in die lewe in te gaan, as om twee oë te hê en in die helse vuur gewerp te word.
Hierdie en ander verwante gedeeltes wat die woord “Gehenna” vir die finale hel gebruik, is dus duidelik te onderskei van die ander gedeeltes wat die Griekse woord “Hades” vir die teenswoordige hel gebruik.
Die “Hel” is ‘n Plek van Vuur
Die Bybel is baie beslis omtrent die feit dat die finale hel ‘n plek van vuur is.
In Openbaring 20:14-15; -- word dit ‘n poel van vuur genoem.
In Markus 9:43, 45; -- praat Jesus van die onuitbluslike vuur.
In Matthéüs 5:22; -- praat Hy van die helse vuur.
In Matthéüs 18:8; -- noem Jesus dit die ewige vuur.
En as jou hand of jou voet jou laat struikel, kap dit af en gooi dit weg van jou af; dit is vir jou beter om in die lewe in te gaan, kreupel of vermink, as om twee hande of twee voete te hê en in die ewige vuur gewerp te word.
In Matthéüs 3:12; -- praat Johannes die Doper van onuitbluslike vuur.
In Openbaring 21:8; -- skryf die Apostel Johannes.
Maar wat die vreesagtiges aangaan en die ongelowiges en gruwelikes en moordenaars en hoereerders en towenaars en afgodedienaars en al die leuenaars – hulle deel is in die poel wat brand met vuur en swawel: dit is die tweede dood.
In Matthéüs 25:41; -- praat Jesus weer van die ewige vuur wat berei is vir die duiwel en sy engele en in vers 46; -- van die ewige straf.
In Matthéüs 13:41-42; -- praat Hy van die vuuroond waar daar geween en gekners van die tande sal wees.
In die lig van hierdie Skrifte is dit amper oorbodig om nog die vraag te vra of dit letterlik of simbolies is.
Maar kom ons kyk nogtans na die volgende Skrifte:
Die tong is ook ‘n vuur, die wêreld van ongeregtigheid. Net so ‘n plek neem die tong onder ons lede in; dit besmet die hele liggaam en steek die hele lewensloop aan die brand en word uit die hel aangesteek.
1 Petrus 1:7;
wat van die winde sy boodskappers maak, van vuurvlamme sy dienaars.
1 Korinthiërs 3:13;
Want onse God is ‘n verterende vuur.
In die geval van Moses en die brandende bos in - - - -
Daarop verskyn die Engel van die HERE aan hom in ‘n vuurvlam uit ‘n doringbos. En toe hy weer sien, brand die doringbos in die vuur, maar die doringbos word nie verteer nie!
- - - - het die doringbos in die vuur gebrand en tog nie verteer nie.
Maar of dit letterlik of figuurlik is, een feit bly staan, die straf is afgryslik! Vir enigiemand om te sê dat daar geen toekomstige straf vir die goddelose in die hel is nie, is om talle baie duidelike stellings hieroor in die Bybel, heeltemal te verontagsaam.
Kyk byvoorbeeld weer na die volgende:
Maar die kinders van die koninkryk sal uitgedryf word in die buitenste duisternis. Daar sal geween wees en gekners van die tande.
Matthéüs 13:42, 50;
Toe sê die koning vir sy bediendes: Bind sy hande en voete, neem hom weg en werp hom in die buitenste duisternis. Daar sal geween wees en gekners van die tande.
en sal hom pynig en hom ‘n deelgenoot van die geveinsdes maak. Daar sal geween wees en gekners van die tande.
Almal spreek van die geween en gekners van die tande en hierdie woorde is deur Jesus self gebruik.
Is die Straf van die Hel vir Ewig?
Die Bybel leer nêrens dat daar ‘n tweede kans sal wees nie.
Ons lees in Hebreërs 9:27;
Die goddelose sal ook nie vernietig word in die sin, dat hulle sal ophou om te bestaan en dus onbewus van hulle straf sal wees nie.
Die woorde: “vernietig”, “vergaan”, “verteer” beteken nie uitwissing nie.
Psalm 78:45; -- gebruik die woord “verteer” bv. in die volgende sin.
Dit beteken nie dat die steekvlieë hulle uitgewis het nie.
Hebreërs 2:14 sê;
Aangesien die kinders dan vlees en bloed deelagtig is, het Hy dit ook op dieselfde manier deelagtig geword, sodat Hy deur die dood hom tot niet kon maak wat mag oor die dood het - dit is die duiwel.
Christus het gekom om die duiwel tot niet te maak, maar die duiwel is vandag nog aan die gang en sal volgens:
Openbaring 20:10; -- vir ewig bestaan.
Dit beteken net, dat Christus aan die Kruis sy mag gebreek het.
Vgl. nou: 2 Thessalonicense 1:9; - - - -
Hulle sal as straf ondergaan ‘n ewige verderf, weg van die aangesig van die Here en van die heerlikheid van sy sterkte,
- - - - Met: Génesis 4:16;
Die werklike dood beteken nie vernietiging nie, maar ‘n verbanning vanuit die teenwoordigheid van God.
Die ewige dood is nie ‘n onbewuste toestand van ‘n non-bestaan nie, maar ‘n bewuste bestaan buite die teenwoordigheid van God.
Oral waar God in der waarheid nie is nie, daar is duisternis, buitenste duisternis, want God alleen is waarlik lig.
Die verlorene sal terdeë bewus wees hiervan, anders sal dit vir hom nie duisternis wees nie, en dus ook geen straf nie.
Die Goddelike Teenwoordigheid word in die hemel meer geopenbaar as op enige ander plek, en dit is van hierdie Teenwoordigheid dat die goddelose vir ewig verban sal wees. Dit is 'n verskriklike gedagte!
Die woorde, “vergaan”, “vernietig”, “verloregaan” beteken nooit uitwissing nie!
So bv. word die woorde “verloregaan” in - - - -
15 sodat elkeen wat in Hom glo, nie verlore mag gaan nie, maar die ewige lewe kan hê.
- - - - en “vergaan” in - - - -
‘n Mens gooi ook nie nuwe wyn in ou leersakke nie; anders bars die sakke en die wyn loop uit en die sakke vergaan. Maar ‘n mens gooi nuwe wyn in nuwe sakke en altwee bly behoue.
Maar hy het tot homself gekom en gesê: Hoe baie huurlinge van my vader het oorvloed van brood, en ek vergaan van honger!
2 Petrus 3:6;
waardeur die toenmalige wêreld met water oorstroom is en vergaan het.
- - - - uit dieselfde Griekse woord “Apollumi” vertaal, wat nooit uitwissing beteken nie, maar net verwoesting of uit aksie stel of ongeskik vir sy doel, beteken.
Ons weet uit die wetenskap dat niks in werklikheid vergaan in die sin dat dit ophou om te bestaan nie, dit word net verander van vorm, soos byvoorbeeld materie wat omskep kan word in energie. Hierdie beginsel geld nog veel meer vir die siel van die mens.
Die ewige dood beteken net ‘n ewige skeiding van God, die Bron van Lewe.
Van die losbandige vrou word dit bv. gesê:
1 Timótheüs 5:6;
Maar sy wat losbandig is, is lewendig dood.
Daar sal geen algemene universele versoening van alles en almal wees nie.
Sommige gebruik - - - -
Hom wat die hemel moet ontvang tot op die tye van die wederoprigting van alle dinge, waarvan God van ouds af gespreek het deur die mond van al sy heilige profete.
- - - - om te bewys dat alles, selfs die duiwel, met God uiteindelik versoen sal raak. Nêrens het God deur sy profete gespreek van die uiteindelike versoening van die duiwel of sy engele nie. Jesus het gesê dat die hel “Gehenna” of ewige vuur, vir die duiwel en sy engele berei is en dat diegene wat vir God ongehoorsaam is, ook daarheen sou gaan.
Die Bybel leer baie duidelik dat Versoening met God alleen deur geloof in Christus kom.
2 Korinthiërs 5:17-21;
17 Daarom, as iemand in Christus is, is hy ‘n nuwe skepsel; die ou dinge het verbygegaan, kyk, dit het alles nuut geword.
18 En dit alles is uit God wat ons met Homself versoen het deur Jesus Christus en ons die bediening van die versoening gegee het,
19 naamlik dat God in Christus die wêreld met Homself versoen het deur hulle hul misdade nie toe te reken nie en die woord van die versoening aan ons toe te vertrou.
20 Ons tree dan op as gesante om Christus wil, asof God deur ons vermaan. Ons bid julle om Christus wil: Laat julle met God versoen.
21 Want Hy het Hom wat geen sonde geken het nie, sonde vir ons gemaak, sodat ons kan word geregtigheid van God in Hom.
20 en dat Hy deur Hom alles met Homself sou versoen nadat Hy vrede gemaak het deur die bloed van sy kruis – ek sê deur Hom – die dinge op die aarde sowel as die dinge in die hemele.
Die straf van die Goddelose sal vir ewig en altyd wees. Net soos die uiteindelike hemel ‘n plek is wat vir ewig sal duur, so sal die uiteindelike hel vir ewig duur.
God is liefde, maar God is ook regverdig. Dit is noodsaaklik en billik dat die regverdiges vir ewig van die goddelose geskei moet wees. Dit is die een rede vir die hel. Die sondige, onwedergebore mens is ‘n ewige misdadiger, en daarom moet daar ‘n plek van ewige inperking ook wees.
In Matthéüs 25:46 lees ons;
Hier word die woord ,,ewige" vir beide die ewige straf sowel as vir die ewige lewe vanuit dieselfde Griekse woord “aionios” vertaal. Indien ons dan die ewige lewe as vir altyd neem, dan moet ons die ewige straf ook as vir altyd neem.
Hierdie woord “aionios” word ook as ewig in die volgende gevalle vertaal:
Want sy onsigbare dinge kan van die skepping van die wêreld af in sy werke verstaan en duidelik gesien word, naamlik sy ewige krag en goddelikheid, sodat hulle geen verontskuldiging het nie;
maar nou geopenbaar is en deur die profetiese Skrifte bekend gemaak is onder al die heidene, volgens die bevel van die ewige God, tot gehoorsaamheid van die geloof -
2) Die Heilige Gees.
36 Hy wat in die Seun glo, het die ewige lewe; maar hy wat die Seun ongehoorsaam is, sal die lewe nie sien nie, maar die toorn van God bly op hom.
en nadat Hy volmaak is, het Hy vir almal wat hom gehoorsaam is, ‘n bewerker van ewige saligheid geword.
ook nie met die bloed van bokke en kalwers nie, maar met sy eie bloed, een maal ingegaan in die heiligdom en ‘n ewige verlossing teweeggebring.
En daarom is Hy Middelaar van ‘n nuwe testament, sodat, terwyl daar ‘n dood plaasgevind het vir die verlossing van die oortredinge onder die eerste testament, die wat geroepe is, die belofte van die ewige erfenis kan ontvang.
2 Petrus 1:11;
10) Eer en Krag
1 Timótheüs 6:16;
wat alleen onsterflikheid besit en ‘n ontoeganklike lig bewoon, wat geen mens gesien het of kan sien nie, aan wie toekom eer en ewige krag. Amen.
2 Thessalonicense 2:16;
En mag onse Here Jesus Christus self en onse God en Vader, wat ons liefgehad het en ‘n ewige troos en goeie hoop in genade gegee het,
2 Thessalonicense 1:9;
1 Petrus 5:10;
EN mag die God van alle genade self, wat ons geroep het tot sy ewige heerlikheid in Christus Jesus, nadat ons ‘n kort tyd gely het, julle volmaak, bevestig, versterk en grondves!
13) Opgestane Liggame
2 Korinthiërs 5:1;
WANT ons weet dat as ons aardse tentwoning afgebreek word, ons ‘n gebou het van God, ‘n huis nie met hande gemaak nie, ewig, in die hemele.
14) Onsigbare Dinge
2 Korinthiërs 4:18;
1 DAAROM moet ons nie bly by die begin van die prediking aangaande Christus nie, maar na die volmaaktheid voortgaan sonder om weer die fondament te lê van die bekering uit dooie werke en van die geloof in God,
maar wie teen die Heilige Gees gelaster het, het geen vergifnis tot in ewigheid nie, maar is skuldig aan die ewige oordeel -
En as jou hand of jou voet jou laat struikel, kap dit af en gooi dit weg van jou af; dit is vir jou beter om in die lewe in te gaan, kreupel of vermink, as om twee hande of voete te hê en in die ewige vuur gewerp te word.
soos Sodom en Gomorra en die stede rondom hulle, wat op dieselfde manier as hierdie mense gehoereer en agter vreemde vlees aan geloop het, as ‘n voorbeeld gestel is, terwyl hulle die straf van die ewige vuur ondergaan.
Die straf van die goddelose sal dus net so lank wees as die lewe van die regverdige.
Lees weer Matthéüs 25:46.
Die “Hemel” is vir Ewig Gesluit vir die wat ongered Sterf
Jesus het vir Nikodémus gesê:
Johannes 3:5, 7, 15-18, 36;
7 Moenie jou verwonder dat Ek vir jou gesê het, julle moet weer gebore word nie.
17 Want God het sy Seun in die wêreld gestuur nie om die wêreld te veroordeel nie, maar dat die wêreld deur Hom gered kan word.
18 Hy wat in Hom glo, word nie veroordeel nie; maar hy wat nie glo nie, is alreeds veroordeel omdat hy nie geglo het in die Naam van die eniggebore Seun van God nie,
Vir die Fariseërs het Hy gesê:
En Jesus het weer vir hulle gesê: Ek gaan weg, en julle sal My soek en in julle sonde sterwe. Waar Ek gaan, kan julle nie kom nie.
Lees ook van die Ryk Man en Lasarus in Lukas 16:19-31; -- (Hoofstuk 4)
Daar is geen bekerings in die oord van die verlorenes nie!
Die Profeet Amos sê aan die volk van God:
Daarom sal Ek só met jou handel, o Israel; omdat Ek só met jou sal handel - maak jou klaar om jou God te ontmoet, o Israel!
Is u gereed om te sterf?
Dit is ‘n afspraak wat u sal moet nakom.
Paulus skryf aan die Hebreërs:
En net soos die mense bestem is om eenmaal te sterwe en daarna die oordeel.
Niemand sal deur sy goeie werke alleen in die hemel kom nie.
Paulus skryf aan die Efésiërs:
Die Profeet Jesaja skryf:
En ons het almal geword soos ‘n onreine, en al ons geregtighede soos ‘n besoedelde kleed; en ons het almal verdor soos blare, en ons ongeregtighede het ons weggevoer soos die wind.
Die skrywer vra hierdie baie ernstige vraag in:
Hoe sal ons ontvlug as ons so ‘n groot saligheid veronagsaam wat, nadat dit eers deur die Here verkondig is, aan ons bevestig is deur die wat dit gehoor het?
Die Kruis is die Brug
Ons lees in 1 Petrus 3:18;
Want Christus het ook eenmaal vir die sondes gely, Hy die Regverdige vir die onregverdiges, om ons tot God te bring – Hy wat wel gedood is na die vlees, maar lewend gemaak deur die Gees;
In Christus Jesus het God ruim voorsiening gemaak vir die sonde van elke mens wat daardie aanbod wil aanneem.
Die grootste sonde is die verwerping van Christus.
Let veral op vers 9: “van sonde, omdat hulle in My nie glo nie”.
1 Johannes 5:9-13;
9 As ons die getuienis van die mense aanneem – die getuienis van God is groter, omdat dit die getuienis is van God wat Hy aangaande sy Seun getuig het.
11 En dit is die getuienis: dat God ons die ewige lewe gegee het, en dié is in sy Seun.
Indien u Gólgota kan peil, sal u die eindelose straf van die hel kan begryp. Daar is twee dinge wat die verlorene in die verdoemenis vir ewig sal kwel.
Dit is eerstens sy sondes teen God en sy medemens,
En tweedens dat hy die geleentheid gehad het om dit te ontvlug - - - -
maar dit hardnekkig geweier het, en liewer verkies het om hel toe te gaan as hemel toe.
Daar is oorvloedige genade by God want Hy wil nie hê dat een verlore moet gaan nie, maar dat almal tot bekering moet kom
2 Petrus 3:9;
Paulus skryf aan die Romeine:
Maar die wet het daar bygekom, sodat die misdaad meer sou word, en waar die sonde meer geword het, het die genade nog meer oorvloedig geword.
Indien dit dan alles waar is, en dit is die Waarheid!
Voor watter verskriklike keuse staan u nie?
Moenie toelaat dat die duiwel u bedrieg nie.
Hy het nog altyd probeer om God se Woord te verwoes sedert die dag toe hy gesê het:
MAAR die slang was listiger as al die diere van die veld wat die HERE God gemaak het. En hy sê vir die vrou: Is dit ook so dat God gesê het: Julle mag nie eet van al die bome van die tuin nie?
Maar die Woord staan nog vandag, en sal bly staan tot in ewigheid.
U staan dus voor hierdie groot uitdaging om te kies tussen die dood en die lewe.
Wat sal dit vir u wees:
Die ewige lewe of die ewige verdoemenis?